European People's Party
Blocul electoral „Platforma Populară Europeană din Moldova — Iurie Leancă” (PPEM) este o alianță politică a forțelor proeuropene extraparlamentare de centru-dreapta, constituită la 15 aprilie 2015 de Partidul Popular European din Moldova (nu este înregistrat oficial), Partidul Liberal Reformator, Partidul Acțiunea Democratică și Partidul „Democrația Acasă” (s-a retras din blocul la 6 mai 2015). Blocul PPEM a fost format pentru participarea comună a partidelor respective în alegerile locale generale din 14 iunie 2015.